**Referat for bestyrelsesmøde d. 2.5.2020 kl 10-12**

**Afholdes virtuelt**

Deltagene: Elise, Kader, Mia, Hanne, Maria, Mette, Ulla, Annette, Karin, Lisbeth, Iben, Christine, Mette

Afbud: Jørn, Lene, Magdalena, Birthe

**Dagsorden**

1. **Valg af dirigent - *Mette***
2. **Valg af referent - *Christine***
3. **Godkendelse af dagsorden - *godkendt***
4. **Godkendelse af referat fra bestyrelsesmøde d. 25.1.20 (Det skulle gerne være på** hjemmesiden) *Godkendt*
5. **Grupper – kort information om aktiviteter**
   * **Universiteterne (Lisbeth)**

*Corona: Undervisning er virtuel og eksaminer foregår virtuelt – det skaber en del nervøsitet i forhold til øget frafald for 1. års studerende*

*Der er en del undervisning, som ikke foregår online, men som skriftlige opgaver – dvs. der er mange studerende, som føler sig meget alene.*

*Årets kvote 2 ansøgninger – 60-80% flere til humaniora end sidste år. Ofte et forvarsel om kvote 1 ansøgningerne. Så det lover positivt for antallet af studerende også til franskstudiet*

* + **Seminarier/ professionsuddannelsen (Annette)**

Samme situation som universiteterne angående undervisning og eksaminer. Vi starter et nyt hold på VIA og to på KP pr. 1. august. Vi har reorganiseret vores forskningsområde med nye programmer og satsninger på KP, herunder etableret en fremmedsprogsdidaktisk satsning - alle programmer og satsning får faglige ledere i form at docenter

Annette S. Gregersen er ansat som docent med virkning fra 1. maj og officiel ansættelse fra 1. juni. Tillykke fra bestyrelsen

* + **Folkeskole/ grundskole**

***Karin har været i kontakt med en folkeskole lærer angående manglede materiale hos Gyldendal***

*Jeg tillader mig lige at sende min korrespondance videre til jer i fransklærerforeningen, da jeg er dybt frustreret over, at franskelever og fransklærere altid har dårligere vilkår på diverse portaler, ordbøger m.m.*

*Her er hvad jeg skrev til Gyldendal i dag:*

*Kære …*

*Jeg er fransklærer og abonnere på jeres franskportal, som jeg er rigtig glad for. Der er mange spændende forløb, men når jeg kigger på den tyske udgave I også har, savner jeg i den grad, at der også på franskportalen ligger materiale til mundtlig prøve med videoer af filmede prøver*[*https://tysk.gyldendal.dk/pruefungen/den\_mundtlige\_proeve/se\_en\_proeve*](https://tysk.gyldendal.dk/pruefungen/den_mundtlige_proeve/se_en_proeve)*, videoer med gode råd fra tidligere elever, der har været til prøve, samt prøveoplæg, der er lige til at printe*

[*https://tysk.gyldendal.dk/pruefungen/den\_mundtlige\_proeve/proeveoplaeg*](https://tysk.gyldendal.dk/pruefungen/den_mundtlige_proeve/proeveoplaeg)*.*

*Det ville være en kæmpe hjælp for mig og mine elever, hvis der kommer noget tilsvarende til fransk. Generelt må man jo sige, at der altid er et større udvalg af forløb og materialer til tysk, men lige hvad angår prøven ville det være på sin plads med "ligestilling" mellem fagene.*

*Håber meget I vil arbejde på dette, så der er lige muligheder for tysk- og franskelever (og tysk- og fransklærere!).*

*Bedste hilsner*

*Kære*

*Tak for din mail, og jeg er helt enig! Der burde være prøveoplæg og videoer af prøvesituationer på franskportalen. Vi har haft det op og vende flere gange, det er dog altid strandet af en eller anden grund, men der burde i den grad være ”ligestilling” mellem tysk og fransk.*

*Jeg tillader mig at videresende din mail til min kollega, Julie Schmigelow, som skal overtage franskportalen pr. 1/5, da jeg stopper som franskredaktør. Jeg ved ikke, hvorvidt det er muligt, men så er dit ønske i hvert fald blevet hørt.*

*Bedste hilsner*

*… (Gyldendal)*

* + **HHX … (Iben)**
  + STX/ HF (Christine)

*Eksaminer for 1. og 2. g: aflyst – dvs. ingen eksaminer med FrF C og B (bortset fra selvstuderende eller elever, på særlige vilkår som skal op i alle fag)*

*3g elever skal op til skriftlig dansk + 1. studieretningsfag på A-niveau samt SRP mundtligt forsvar og 2HF skal op skriftlig i dansk og engelsk samt mundtlig i dansk og et andet fag. I andre fag afgives der årskarakter*

[*https://www.uvm.dk/aktuelt/i-fokus/information-til-uddannelsesinstitutioner-om-coronavirus-covid-19/spoergsmaal-og-svar/gymnasiale-uddannelser*](https://www.uvm.dk/aktuelt/i-fokus/information-til-uddannelsesinstitutioner-om-coronavirus-covid-19/spoergsmaal-og-svar/gymnasiale-uddannelser)

***Generelt om STX /HF (Christine)***

*UVM undersøgelse viser desværre, at det ikke ser bedre ud for antallet af elever, som vælger en sproglig studieretning med 3 sprog (eller for Stx: FrF A/ TyF A, Eng A og samf B)*

*Stx 9%, Hhx 1%,*

[***https://www.uvm.dk/aktuelt/nyheder/uvm/2020/apr/200401-stadig-lav-tilslutning-til-sproglige-studieretninger-paa-landets-gymnasier***](https://www.uvm.dk/aktuelt/nyheder/uvm/2020/apr/200401-stadig-lav-tilslutning-til-sproglige-studieretninger-paa-landets-gymnasier)

* + **Seniorgruppen (Ulla)**

*Der er sendt nyhedsbrev i ud i januar/ februar – alle nyhedsbreve ligger på hjemmesiden*

*Aktivitet for seniorer i marts 2020 i Århus aflyst pga. Corona – denne aktivitet udsættes til efteråret*

*Der arbejdes desuden på at få arrangeret et besøg for seniorer på ambassaden*

1. **Ny administrator ”Dit sekretariat” (Mette)**

*Skift pr 1.1.2020 fra Dansklærerforeningens Hus (DLF hus) til ”Dit sekretariat”.*

*Årsregnskabet er stadig i proces i forhold til at få styr på det med DLF hus.*

*Kontakten hos Dit sekretariat: Det er primært Kirstine*

*Nye procedurer i Dit sekretariat*

*Aftale med banken – de har bedt bestyrelsen være administrator. Mette bliver administrator. Der er stadig en del bilag med udlæg fra bestyrelsesmedlemmer, som ikke er blevet håndteret endnu. Mette arbejder på at få afklaret dem.*

*Medlemslisten foregår i Foreningsadministration.*

*Medlemmer melder sig direkte ind i systemet – dvs. der går ikke administration til det. Der sendes mail ud til alle medlemmer. Herefter skal man selv tjekke og opdatere sin oplysninger.*

*Indmeldelse: stadig via hjemmesiden*

*Se bilag til medlemmer – her er der blandt andet liste over forskellige medlemsskaber*

*Det er muligt for bestyrelsen at hente medlemsliste.*

*Ulla tjekker* ved hjælp af den nye medlemsliste om alle står korrekt opført i Materialebanken

*Vi beder alle medlemmer om at tjekke deres oplysninger – Opslag herom vil komme ud via FranskNyt efterår 2020*

*Det giver noget arbejde og det koster nogle penge at flytte administrator*

*Håbet er, at det bliver billigere på sigt med Dit sekretariat pga mindre takster og også mindre administration via den nye administration af medlemmer.*

1. **Kommunikationsstrategi**

*Iben har sendt link til bestyrelsen, hvor alle bedes deltage i diskussionen om en kommunikationsstrategi for FLF.*

* + *Iben: tanken er, at vi lægger en strategi ud fra vores nuværende vedtægter*
  + *Fokus til næste møde: Hvad er vores primære kommunikationsplatform? Og hvordan spiller den sammen med andre fora for fransklærere?*
  + *Det blev diskuteret, hvordan vi kan opdatere hjemmesiden – det er en del af Ibens oplæg til diskussion. Der arbejdes videre på næste møde*
  + *Der arbejdes med forsøg på at udsende nyhedsbrev til medlemmerne.*

*Der satses på at få en første version ud i starten af juni. Christine og Maria udarbejder udkast med hjælp fra Mia – der lægges link ud snarest til googledocs, hvor bestyrelsen kan bidrage med information, som skal ud til medlemmerne om bestyrelsen arbejde.*

*Nyhedsbrevet sendes ud til alle medlemmer via enten medlemslisten i ”Dit sekretariat” Mette undersøger det. (Ellers bruger vi materialebankens medlemsliste via Ulla)*

* + *Kader foreslår, at vi udarbejder et webinar for medlemmerne evt. 1 gang om året.*

*Kader undersøger mulighederne og et format til næste møde.*

*Her har vi en god mulighed for at vise bestyrelsen og dens arbejde ☺ og tilbyde noget til medlemmerne og potentielle medlemmer*

1. **Kurser – (Maria og Hanne)**

*Kursus om digitale kompetencer i sprogfagene: kurset blev ikke oprettet. Men positivt er, at der var nye udviklere med, som kursusafdelingen gerne vil fortsætte samarbejdet med.*

*Der er fastsat 2 nye datoer for kurset. 16 og 17 november 2020*

*Tværfagligt kursus med samf: Aflyst pga. Corona – forsøges udbudt til næste skoleår.*

*Teaterkurset – Aflyst pga. Corona – omkostninger kendes endnu ikke.*

*Rejsekursus til Djibuti aflyses pga den nuværende situation*

*Der tænkes i nye kursusformer den kommende tid.*

*Virtuelle kurser kan være en mulighed det næste og måske også som del af en kommende kursusstrategi.*

*Fyraftenskurser ser også ud til at have mere tilslutning i takt med at tiden til efteruddannelse mange steder ser ud til at blive nedprioriteret.*

*Elise: Der kan være inspiration at hente fra de internationale kurser, hvor der ofte er mange inspirerende oplæg fra mulige kursusholdere.*

*Overgang til nye kursusansvarlige - Hanne og Maria (Ulla stopper til november som kursusansvarlig)*

*– Det tages op på de kommende bestyrelsesmøder, hvordan kursusafdelingen skal køre fremover.*

1. **Bestyrelsesmøde 5. september – hel dag?**

*Møde/ faglig aktivitet kl 11-18 herefter middag*

*Input til dagsorden (flere idéer sendes til Christine pr mail cl@norreg.dk)*

* + *Kommunikationsstrategi – Ibens dokument (Der afsættes min 1 time)*

*Inddeling i grupper, som diskuterer hver deres emne*

* + *Annoncering på hjemmesiden*
  + *Kursus debat – kan vi gå virtuelt? Og i så fald, hvilke formater/ kurser egner sig?*
  + *Hvordan får vi mere kontakt til Grundskolelærerne og deres mulighed for sparring (Maria indleder bla et samarbejde med Sproglærerforeningen)*
  + *Indlagt Walk and talk (Emne følger)*
  + *Tidlig sprogstart – Annette orienterer om projekt med NCFF*

*Der kommer info ud om mødet inden sommerferien (Christine, Maria og Mette)*

*Endelig dagsorden og plan kommer lige efter sommerferien*

*Mødet foregår evt. på Hellerup Skole*

1. **Internationalt samarbejde**

*Tunesien og Oslo er aflyst – vi ved ikke om pengene kommer retur fra allerede bookede billetter. Mette, Elise og Kader undersøger*

*Der er møde på Cypern sidste i november – her håber FLF at kunne sende Elise og Kader*

***Nyheder for Fransklærerforeninger i andre lande.***

*Ny præsident i Fransklærerforeningen i Sverige. Han hedder Henri Houssemaine.*

*I Sverige har Teresa Mölsa (sidder i CEO for Sverige), og Orlane fra IF i Stockholm fået lavet en Erasmus plus ansøgning med henblik på at sende fransklærere på kursus i Nice hos Francophonia.*

*Færøerne: Herminia fra IF har lavet et kursus. I kurusafdelingen er det vigtigt, at der huskes at sende information om kurser til de færøske lærere også, da det kan tænkes, at de er villige til at komme til DK specielt for lidt længere kurser.*

*I Finland er der ny præsident hedder Elja Raitala. Vi har endnu ikke fået kontakt til hende.*

*På Island forventes det at der snart er formandsskifte.*

*CEO skal snart vælge ny bestyrelse.*

1. **Generalforsamling 2021 (Christine)**

*Vi forsøger at få info med i juni nyhedsbrevet*

*27.11 sammen med Journée pédagogique*

1. **CLIL/ EMIL – jf. Herminias besøg til sidste møde**

|  |
| --- |
| ***Den oprindelige invitation til informationsmøde i marts 2020***  Kære fransklærere.  For at tilføre en ny spændende dimension til det at lære det franske sprog har det Franske Institut, Roskilde Universitet og Fransklærerforeningen udviklet et innovativt  undervisningsprojekt for at eksperimentere med en tværfaglig tilgang til franskundervisning i danske gymnasier.  Projektet vil blive fremsendt som en ansøgning til Det Nationale Center for Fremmedsprog  Det er bygget op omkring en "pædagogisk tandem", hvor fransklærerne samarbejder med kolleger fra andre fag, f.eks. biologi, matematik, historie, økonomi, geografi, samfundsfag  osv.  Med dette pædagogiske tiltag, satser vi på kvalitet og pædagogisk udvikling og nytænkning.  Vi afholder et informationsmøde, hvor I vil få nærmere information om eksperimentet, og hvor alle interesserede fransklærere, men også jeres kolleger fra andre fag, er meget  velkomne til at komme høre mere og blive inspireret.  Vi håber I vil finde dette nye initiativ motiverende og spændende, og vi håber at se mange af jer på det Franske Institut fredag d. 20. marts kl. 10.00.  I kan tilmelde jer til mødet ved at sende en mail til Maj Dannemand på mkd@institutfrancais.dk |

*Styregruppen:*

*Heidi Bojsen RUC*

*Christine Léturgie FLF (Iben – hun kobles på)*

*Herminia Daiden og Maj Dannemand IF*

*Ansøgningen er udskudt til 1. oktober, da NCFF kræver, at der er aftale i stand med deltagende gymnasieskoler. Der er pt 4-5, som har vist interesse til de planlagte infomøder i april, som blev aflyst pga Corona*

*Der arbejdes på at få nogle jyske skoler med. Christine tager forslag fra bestyrelsen med til næste møde.*

*Forslag til gymnasier, som kan kontaktes*

*Risskov gym*

*Rosborg gym*

*Herning gymnasium*

1. **evt.**

Aurelie Stevens som kommer fra Frankrig, hvor hun har fået en bachelor i nordisk sprog og litteratur med fokus på det danske sprog ,på Sorbonne Universitet (Paris).Hun har desuden en bachelor i teater og skuespil (Sorbonne Universitet).

–Aurelie Stevens vil gerne lave kurser. Hun har desuden mulighed for at være hjælpelærer på et gymnasium i Århus mandag, tirsdag eller onsdag til kl 12. Torsdag og fredag vil hun gerne besøge forskellige grundskoler og gymnasier med rap projektet som et skolebaseret kursus.

**Formand/ Næstformand når Christine stopper til generalforsamlingen 2020**

* + Der er ikke nogen, som har meldt sig pt – skriv evt. til Christine, hvis I vil høre mere eller har lyst til at melde jer.

**Input til bestyrelsesmøderne:** Elise foreslår, at vi arbejder på at få deltagere udefra til møder? Fx Via skype

Maria: Der planlægges nyt fyraftensmøde/ kursus med spansk og tysk (NCFF – bidrager)

**GymSprog**: Iben og Maria kobles på facebookgruppen og overtager samarbejdet fremover.

**FranskNyt**:

- Info fra samf/ fransk kurset savnes - Christine sender artikel om kurset fra samf nyt

- Iben skriver noget erhvervsorienteret